नई दिल्ली। आम तौर पर युवा आबादी कम उम्र में ही कमाई करने में यकीन रखती है, लेकिन उन्हें सेविंग की उतनी फिक्र नहीं होती। हालांकि अगर कम उम्र में नौकरी के साथ सेविंग की शुरुआत न केवल आपके रिटायरमेंट को सुखद बना सकती है बल्कि अन्य फाइनेंशियल जिम्मेदारियों का भी आसानी से निपटाया जा सकता है। यहां हम आपको ऐसी ही एक निवेश योजना के बारे में बताएंगे, जिसमें आप मामूली निवेश कर रिटायरमेंट के बाद अच्छी खासी पेंशन पा सकते हैं। हम आपको बताना चाहते हैं कि नेशनल पेंशन सिस्टम (एनपीएस) योजना में कम उम्र में शुरू किया निवेश, लंबे समय में उम्मीद से अधिक का रिटर्न दे सकता है। यह एक सरकारी निवेश योजना है।